
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1199 

13 Ιουλίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση Κανονισμού της Επιτροπής Ολυμπίων και 
Κληροδοτημάτων για τη διαδικασία και τους 
όρους παραχώρησης των αιθουσών και λοιπών 
χώρων του Ζαππείου Μεγάρου, καθώς και της 
γύρω περιοχής, για την τέλεση εκθέσεων και λοι¬ 


πών εκδηλώσεων. 1 

Παράταση προθεσμίας υποβολής Περιοδικών Δηλώ¬ 
σεων Φ.Π.Α. που υποβάλλονται ηλεκτρονικά μέσω 

του συστήματος ΤΑΧΙδποΙ. 2 

Κλιμάκια ελέγχου διακίνησης και αποθήκευσης καυ¬ 
σίμων (ΚΕΔΑΚ) - Μητρώο ελεγκτών. 3 

Αύξηση του ποσού της πάγιας προκαταβολής που 
έχει συσταθεί στα Πρωτοδικεία της χώρας για 
την πληρωμή των αποζημιώσεων και εξόδων των 

μαρτύρων και ερμηνέων. 4 

Κόμιστρα Φ.Δ.Χ. αυτοκινήτων βυτιοφόρων μεταφο¬ 
ράς υγρών καυσίμων. 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 5916/Π04/4/ 
00013/Ε/ν.3299/04/2.12.2005 απόφαση του Γενικού 


Γραμματέα Περιφέρειας Δυτικής Μακεδονίας. 6 

Διόρθωση σφάλματος στην υπ’ αριθμ. 40809 ΥΠΕ/4/ 

00404/Ε/ν.3299/04/30.12.20 06 απόφαση του Υπουρ¬ 
γού και του Υφυπουργού Οικονομίας και Οικονο¬ 
μικών. 7 


ΑΠΟΦΑΣΕΙ Σ 

Αριθμ. 1062842/1478/Β 0 011 (1) 

Έγκριση Κανονισμού της Επιτροπής Ολυμπίων και Κλη¬ 
ροδοτημάτων για τη διαδικασία και τους όρους πα¬ 
ραχώρησης των αιθουσών και λοιπών χώρων του 
Ζαππείου Μεγάρου, καθώς και της γύρω περιοχής, 
για την τέλεση εκθέσεων και λοιπών εκδηλώσεων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1) Τις διατάξεις του άρθρου 21 του α.ν. 1920/1939 


(ΦΕΚ 346Α), όπως τροποποιήθηκε με το άρθρο 21 του 
ν. 3470/2006 (ΦΕΚ 132Α). 

2) Το υπ’ αριθμ. 29/10.10.2006 πρακτικό συνεδρίασης 
του Διοικητικού της Συμβουλίου της Επιτροπής Ολυ¬ 
μπίων και Κληρ/των. 

3) Την από 1.3.2007 γνωμοδότηση του Συμβουλίου 
Εθνικών Κληροδοτημάτων. 

4) Την υπ’ αριθμ. 3793Θ/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών (ΦΕΚ 1432Β), περί καθορισμού αρμο¬ 
διοτήτων των Υφυπουργών Οικονομίας και Οικονομι¬ 
κών, όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 όμοια (ΦΕΚ 204 Β). 

5) Την υπ’ αριθμ. Δ15/Α/Φ19/4040/24.2.2006 κοινή από¬ 
φαση του Πρωθυπουργού και του Υπουργού Ανάπτυξης 
(ΦΕΚ 249Β), περί ανάθεσης αρμοδιοτήτων στους Υφυ¬ 
πουργούς Ανάπτυξης. 

6) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την έγκριση του παρακάτω Κανονισμού της Επιτρο¬ 
πής Ολυμπίων και Κληροδοτημάτων, για τη διαδικασία 
και τους όρους παραχώρησης των αιθουσών και λοιπών 
χώρων του Ζαππείου Μεγάρου, καθώς και της γύρω 
περιοχής, για την τέλεση εκθέσεων και λοιπών εκδη¬ 
λώσεων, ο οποίος αποτελείται από 22 άρθρα. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 22 Ιουνίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ I. ΠΑΠΑΘΑΝΑΣΙΟΥ 


ΚΑΝΟΝΙΣΜΟΣ 

Για τη διαδικασία και τους όρους παραχώρησης των 
αιθουσών και λοιπών χώρων του Ζαππείου Μεγάρου, 
καθώς και της γύρω περιοχής, για την τέλεση εκθέσεων 
και λοιπών εκδηλώσεων. 

Αρθρο 1 

Η Επιτροπή Ολυμπίων και Κληροδοτημάτων (Ε.Ο. & Κ) 
δύναται, με αποφάσεις της, να αποδέχεται αιτήσεις 
φυσικών ή νομικών προσώπων για την προσωρινή πα¬ 
ραχώρηση της χρήσης των αιθουσών του Ζαππείου 
Μεγάρου και των λοιπών εσωτερικών και εξωτερικών 

χώρων του, με τη διαδικασία και τους όρους που κα¬ 
θορίζονται στην παρούσα απόφαση. 

Αρθρο 2 

Επιτρέπεται η προσωρινή παραχώρηση της χρήσης 
των αιθουσών και των λοιπών εσωτερικών χώρων του 
Ζαππείου Μεγάρου, καθώς και των γύρω από το κτή¬ 
ριο εξωτερικών χώρων που ανήκουν στην κυριότητα 
της Ε.Ο.&Κ, σε κρατικές υπηρεσίες και οργανισμούς, σε 
αναγνωρισμένα σωματεία και συλλόγους, καθώς και σε 
ιδιωτικούς φορείς, επιχειρήσεις και φυσικά πρόσωπα, 
για τη διοργάνωση εκθέσεων, πολιτιστικών εκδηλώσε¬ 
ων, εκθέσεων προϊόντων της ελληνικής παραγωγής, 
συνεδρίων, εορτών, αγορών και άλλων συναφών εκ¬ 
δηλώσεων. 

Άρθρο 3 

Η Ε.Ο. & Κ δύναται να μη δεχθεί την αίτηση για την 
παραχώρηση της χρήσης των παραπάνω αιθουσών, λοι¬ 
πών χώρων και εκτάσεων όταν αυτό επιβάλλεται από το 
καθήκον και την υποχρέωση της σώφρονος διαχείρισης 
της περιουσίας της Επιτροπής ή τη βούληση του Ευαγ- 
γέλη Ζάππα όπως αυτή προκύπτει από τη διαθήκη του 
και τις διατάξεις του α.ν. 1920/1939. Η άρνηση πρέπει 
να είναι αιτιολογημένη. 

Ιδιαίτερα, η άρνηση δικαιολογείται όταν η Ε.Ο. & Κ 
κρίνει ότι λόγω προηγούμενης συμπεριφοράς του ορ¬ 
γανωτή (ακόμη και ως εκπροσώπου νομικού προσώπου), 
η παραχώρηση σ’ αυτόν των αιθουσών του Ζαππείου 
Μεγάρου και της ασκεπούς περιοχής αυτού ενδέχεται 
να καταστεί επιζήμια, ιδίως διότι σε προηγούμενη πα¬ 
ραχώρηση: 

α) προκλήθηκαν στο μίσθιο αδικαιολόγητες φθορές, 
πέραν της συνήθους χρήσεως, 

β) ο οργανωτής απεδείχθη δύστροπος σχετικά με την 
εκπλήρωση των οικονομικών και λοιπών υποχρεώσεών 
του, όπως προκύπτουν από τον παρόντα Κανονισμό και 
το σχετικό μισθωτήριο, 

γ) εφόσον κριθεί, μετά από απόφαση της ΕΟΚ, ότι οι 
εξ επαγγέλματος, κατά το υπ’ αριθμ. 4 Α άρθρο του πα¬ 
ρόντος, Οργανωτές των εκθέσεων, αξιώνουν από τους 
μεμονωμένους Καλλιτέχνες και Παραγωγούς εκθέτες, 
για τη συνολική οργάνωση της Έκθεσης και τη συνο¬ 
λική κατασκευή των παραχωρουμένων σε κάθε έναν 
απ’ αυτούς, περιπτέρων, ποσά αποζημίωσης κατά πολύ 
πέραν των πραγματικά δικαιουμένων. 

Από τις διατάξεις της διαθήκης και του σχετικού Ανα¬ 
γκαστικού Νόμου 1920/1939, προκύπτει σαφής βούληση, 
προς διευκόλυνση των εκθετών για την προβολή, εν 
εκθέσει της Ελληνικής παραγωγής και ενέργειας. 

Της ανωτέρω άρνησης, πρέπει να προηγηθεί, η προς 
τους εν λόγω Οργανωτές πρόταση της ΕΟΚ, για κατά 
λογικό μέτρο, μείωση του αιτουμένου απ’ αυτούς, κατά 
τ’ ανωτέρω, χρηματικού ποσού. 

Άρθρο 4 

Η Επιτροπή Ολυμπίων και Κληροδοτημάτων εισπράτ¬ 
τει υποχρεωτικά μίσθωμα για τους χώρους του Ζαππεί¬ 
ου Μεγάρου και της περιοχής αυτού, που παραχωρεί για 
χρήση, επιβαρυνόμενο με τη δαπάνη για ψύξη - θέρμαν¬ 
ση των αιθουσών, κατά τον ακόλουθο τρόπο: 

Α. Για αυτούς που αναλαμβάνουν την τέλεση και οργά¬ 
νωση των εκθέσεων - εκδηλώσεων για λογαριασμό δικό 
τους και για λογαριασμό τρίτων (καλλιτεχνών και γενικά 
παραγωγών κ.λπ.) το καταβλητέο μίσθωμα ορίζεται: 


α) Σε Ευρώ 3,00 κατά τ.μ. την ημέρα για τους χώρους 
που ευρίσκονται μέσα στην περίμετρο του Ζαππείου 
Μεγάρου, εκτός του χώρου του Περιστυλίου (αίθριο 
και στοά) για το οποίο, λόγω του ιδιαιτέρου κάλλους 
του, ορίζεται συνολικό μίσθωμα σε Ευρώ 4.500,00 την 
ημέρα και των αιθουσών 5 και 14, για τις οποίες, λόγω 
της ειδικής διαμόρφωσής τους, ως αιθουσών συνεδρίων 
με μεταφραστικά μέσα, ορίζεται συνολικό μίσθωμα σε 
Ευρώ 1.500,00 ανά αίθουσα και ανά ημέρα, για ολόκληρο 
το χρονικό διάστημα της μίσθωσης και 
β) Σε Ευρώ 1,75 κατά τ.μ. την ημέρα για τους εξωτε¬ 
ρικούς χώρους. 

Οι παραπάνω τιμές επιβαρύνονται με το νόμιμο τέλος 
χαρτοσήμου. 

Στην αίτηση που υποβάλουν στην Επιτροπή Ολυμπίων 
και Κληροδοτημάτων οι αιτούντες χώρους, θα καθορί¬ 
ζουν το κατά τ.μ. ποσό αποζημίωσης που θα δικαιούνται 
να αξιώσουν, από τον κάθε επιμέρους εκθέτη για το 
χώρο που του παρέχουν, την κατασκευή του Περιπτέρου 
και τη διαφήμιση που θα κάνουν για την έκθεση. 

Β. Γ ια τις εκθέσεις-εκδηλώσεις που οργανώνονται και 
λειτουργούν από Κρατικές Υπηρεσίες και Οργανισμούς, 
Νομικά Πρόσωπα Δημοσίου Δικαίου, Οργανισμούς Το¬ 
πικής Αυτοδιοίκησης (ΟΤΑ), Βιοτεχνικά, Βιομηχανικά, 
Τεχνικά και Καλλιτεχνικά Επιμελητήρια, Γεωργοκτη- 
νοτροφικούς Συνεταιρισμούς και τις ενώσεις τους, το 
καταβλητέο κατά τα ανωτέρω μίσθωμα ορίζεται: 

α) Σε Ευρώ 1,50 κατά τ.μ. την ημέρα για τους χώρους 
που ευρίσκονται μέσα στην περίμετρο του Ζαππείου 
Μεγάρου, εκτός του χώρου του Περιστυλίου (αίθριο και 
στοά) για το οποίο, λόγω του ιδιαιτέρου κάλλους του, 
ορίζεται συνολικό μίσθωμα σε Ευρώ 2.250,00 την ημέρα 
και των αιθουσών 5 και 14, για τις οποίες, λόγω της 
ειδικής διαμόρφωσής τους, ως αιθουσών συνεδρίων με 
μεταφραστικά μέσα,ορίζεται μίσθωμα σε Ευρώ 750,00 
ανά αίθουσα και ανά ημέρα για ολόκληρο το χρονικό 
διάστημα της μίσθωσης και 
β) Σε Ευρώ 0,90 κατά τμ την ημέρα για τους εξωτε¬ 
ρικούς χώρους. 

Γ. Στην περίπτωση καθιέρωσης από τους Α και Β 
οργανωτές εκθέσεων εισιτηρίου εισόδου, σύμφωνα με 
οριζόμενες από το νόμο διατυπώσεις, η Επιτροπή Ολυ¬ 
μπίων και Κληροδοτημάτων δικαιούται ποσοστό 10% 
πάνω στην προ ΦΠΑ τιμή κάθε εισιτηρίου. Οι οργανω¬ 
τές καταθέτουν το οφειλόμενο συνολικό ποσό, αμέσως 
μετά τη λήξη της έκθεσης, στο λογαριασμό της Ε.Ο&Κ 
στην Εθνική Τράπεζα της Ελλάδος και προσκομίζουν τη 
σχετική απόδειξη στην Γραμματεία της Ε.Ο. & Κ. 

Από τους διοργανωτές θα παραδίδεται στην Επιτρο¬ 
πή Ολυμπίων και Κληροδοτημάτων έγγραφη βεβαίωση 
από την αρμόδια Δ.Ο.Υ για τον συνολικό αριθμό των 
διατεθέντων εισιτηρίων. Η Επιτροπή Ολυμπίων και Κλη¬ 
ροδοτημάτων έχει το δικαίωμα να ελέγχει διαρκώς, με 
όργανα της, τον αριθμό των εισιτηρίων που διατίθενται 
στην έκθεση. 

Δ. Γ ια λήψεις κινηματογραφικών σκηνών, βιντεοσκο¬ 
πήσεις και φωτογραφήσεις των αιθουσών του Ζαππείου 
Μεγάρου και της περιοχής αυτού, είτε από ιδιώτες είτε 
από κρατικές υπηρεσίες και λοιπούς δημόσιους φορείς, 
το συνολικό μίσθωμα ορίζεται ως εξής: 

Α. από 0 έως 3 ώρες 1.000,00 Ευρώ 
Β. από 3 έως 6 ώρες 1.500,00 Ευρώ 
Γ. από 6 έως 12 ώρες 2.000,00 Ευρώ 

Οι ανωτέρω τιμές επιβαρύνονται με τα νόμιμα τέλη 
χαρτοσήμου. 

Η παραχώρηση των χώρων για κινηματογράφηση που 
δεν γίνεται για εμπορική εκμετάλλευση (σκοπούς) και 
η οποία συμβάλλει στην προβολή του Ζαππείου Μεγά¬ 
ρου και των χώρων του, γίνεται άνευ ανταλλάγματος, 
κατά περίπτωση, μετά από αιτιολογημένη απόφαση της 
Ε.Ο.&Κ. 

Άρθρο 5 

Όποιος υποβάλλει αίτηση για την παραχώρηση των 
αιθουσών ή των λοιπών εσωτερικών και εξωτερικών 
χώρων του Ζαππείου Μεγάρου για την οργάνωση έκθε¬ 
σης εμπορικού περιεχομένου, οφείλει να προσκομίσει, 
με την υπογραφή του Ιδιωτικού Συμφωνητικού, σχετική 
έγκριση της Νομαρχίας Αθηνών. 

Άρθρο 6 

Οι χώροι, που παραχωρούνται, παραδίνονται στον 
οργανωτή με πρωτόκολλο παράδοσης και παραλαβής, 
στο οποίο βεβαιώνεται ότι ο μισθωτής έλαβε πλήρη 
γνώση της καλής κατάστασης των χώρων, καθώς και 
ότι αυτοί είναι απολύτως κατάλληλοι για τη χρήση που 
συμφωνείται. 

Η Ε.Ο.&Κ δεν ευθύνεται για τυχόν ζημίες του οργανω¬ 
τή, κατά το χρόνο της παραχώρησης, από οποιαδήποτε 
αιτία (πυρκαϊά, κλοπή κ.λπ.). 

Άρθρο 7 

Κάθε δαπάνη, ανεξαιρέτως, που απαιτείται για τη 
χρήση του παραχωρούμενου χώρου, συμπεριλαμβανο- 
μένης και της δαπάνης για πρόσθετο ηλεκτροφωτισμό, 
θέρμανση, κλιματισμό, χρήση οπτικοακουστικών μέσων, 
πρόσθετη φύλαξη χώρων και τήρηση της καθαριότητας, 
βαρύνει αυτόν στον οποίο παραχωρείται ο χώρος και 
προκαταβάλλεται σύμφωνα με τους όρους του σχετικού 
συμφωνητικού μισθώσεως. 

Ειδικά, όταν πρόκειται για την παραχώρηση εξωτερι¬ 
κών χώρων του Ζαππείου, το αντίτιμο για την παροχή 
ηλεκτρικής ενέργειας καταβάλλεται, μετά τη λήξη της 
έκθεσης-εκδήλωσης, από τον οργανωτή απ’ ευθείας στη 
Δημόσια Επιχείρηση Ηλεκτρισμού (ΔΕΗ) και η σχετική 
απόδειξη κατατίθεται στη Γραμματεία της Ε.Ο. & Κ. 
Εκτός από το γενικό φωτισμό, μπορεί να παρέχεται με 
χρέωση του οργανωτή και πρόσθετη ηλεκτρική ενέρ¬ 
γεια, για το φωτισμό των περιπτέρων ή άλλη χρήση, 
μετά από έγκριση της Ε.Ο. & Κ. 

Άρθρο 8 

Αμέσως μετά την κατ’ αρχήν αποδοχή της αίτησης, 
προσκαλούνται εγγράφως αυτοί στους οποίους παρα- 
χωρούνται οι χώροι να προσέλθουν, μέσα σε προθεσμία 
όχι μεγαλύτερη των 20 ημερών, για την υπογραφή συμ¬ 
φωνητικού, το οποίο καταρτίζεται σε συμφωνία με τους 
όρους της απόφασης αυτής. Ρύθμιση, με το συμφωνητι¬ 
κό, αντικείμενη στους όρους αυτής της απόφασης είναι 
άκυρη και δεν επάγεται συνέπειες. 

Απαραίτητη προϋπόθεση για την υπογραφή του συμ¬ 
φωνητικού είναι η προσκόμιση εγγυητικής επιστολής 
Τράπεζας, που λειτουργεί νόμιμα στην Ελλάδα, για χρη¬ 
ματικό ποσό ίσο με το ένα τρίτο (1/3) του όλου μισθώμα¬ 
τος. Η εγγυητική αυτή επιστολή, η οποία καταχωρίζεται 
στο μισθωτήριο, εξασφαλίζει γενικώς κάθε απαίτηση 
της Ε.Ο. & Κ που προέρχεται από την παραχώρηση 


των χώρων και επιστρέφεται μόνο μετά την ακριβή 
εκπλήρωση των όρων της μίσθωσης και την ολοσχερή 
εξόφληση των οφειλομένων ποσών από τον μισθωτή. 

Αν ο αϊτών δεν προσέλθει για την υπογραφή του 
συμφωνητικού, μέσα στην παραπάνω προθεσμία, η Ε.Ο. 
& Κ απαλλάσσεται από κάθε δέσμευση και μπορεί να 
παραχωρήσει τους χώρους σε άλλα πρόσωπα. 

Άρθρο 9 

Το μίσθωμα που ορίζεται κατά τους όρους της απόφα¬ 
σης αυτής, καθώς και κάθε συνεισπραττόμενη δαπάνη 
που ορίζεται στο σχετικό συμφωνητικό, προκαταβάλλε¬ 
ται από τον οργανωτή στο λογαριασμό που τηρεί η Ε.Ο. 
& Κ στην Εθνική Τράπεζα της Ελλάδας, τουλάχιστον 10 
ημέρες πριν από την ημέρα παράδοσης των χώρων. 

Το παραπάνω μίσθωμα, εφ’ όσον έχει υπογράφει το 
μισθωτήριο, οφείλεται στην Ε.Ο. & Κ και στην περίπτω¬ 
ση που ήθελε ματαιωθεί, χωρίς υπαιτιότητα αυτής, η 
τέλεση κατά τον οριζόμενο στο μισθωτήριο χρόνο της 
έκθεσης - εκδήλωσης. Η Ε.Ο. & Κ δύναται να δεχθεί, με 
αιτιολογημένη απόφασή της, αίτημα για μετάθεση του 
συμφωνημένου χρόνου τέλεσης της έκθεσης-εκδήλω¬ 
σης εφ’ όσον αυτό δεν συνεπάγεται ζημία της λόγω 
μεταβολής του προγραμματισμού της. 

Άρθρο 10 

Κάθε απαίτηση της Ε.Ο. & Κ, που πηγάζει από την 
παραχώρηση της χρήσης των αιθουσών του Ζαπ¬ 
πείου Μεγάρου και των λοιπών εσωτερικών ή εξω¬ 
τερικών χώρων αυτού, βεβαιώνεται, σε περίπτωση 
δυστροπίας του οφειλέτη, με απόφαση του Δ.Σ της 
Ε.Ο. & Κ και εισπράττεται κατά τις διατάξεις του 
Κώδικα Είσπραξης Δημοσίων Εσόδων, από τη Δ.Ο.Υ 
που είναι αρμόδια σύμφωνα με το άρθρο 3 παρ.3 του 
ν. 2386/1996 (ΦΕΚ Α. 43). 

Άρθρο 11 

Η Ε.Ο. & Κ δεν υπέχει οποιαδήποτε ευθύνη για τυχόν 
ολική ή μερική απώλεια, φθορές ή αλλοιώσεις εκθε¬ 
μάτων και υλικών των οργανωτών από οποιαδήποτε 
αιτία. 

Άρθρο 12 

Απαγορεύεται η καθιέρωση ιδιαίτερου εισιτηρίου 
εντός των παραχωρούμενων χώρων, πέραν του εισιτη¬ 
ρίου γενικής εισόδου. 

Άρθρο 13 

Η εισαγωγή και εξαγωγή των εκθεμάτων και παντός 
άλλου είδους στο Ζάππειο Μέγαρο θα διενεργείται από 
τη βόρεια είσοδο αυτού και θα χρησιμοποιούνται τα 
κατάλληλα τεχνικά μέσα για την αποφυγή οποιοσδήπο¬ 
τε φθοράς στα δάπεδα, τις κολώνες και τους τοίχους 
του κτηρίου. 

Άρθρο 14 

Απαγορεύεται η τοποθέτηση πινακίδων, κάθε είδους, 
στα προπύλαια, στους προθαλάμους και στο Περιστύλιο 
του Ζαππείου Μεγάρου, καθώς και στις εκτάσεις του 
Ζαππείου κήπου, χωρίς ειδική άδεια της Ε.Ο. & Κ. 

Άρθρο 15 

Κατά τη διάρκεια των εκθέσεων απαγορεύεται η πώ¬ 
ληση προϊόντων από τους εκθέτες, εκτός των εξαιρέ- 

σεων που προβλέπεται από την κάθε φορά ισχύουσα 
νομοθεσία. Σε περίπτωση παραβίασης του όρου αυτού, 
πέραν της επιβολής του προβλεπομένου στο συμφω¬ 
νητικό μίσθωσης προστίμου, κάθε ζημία της Ε.Ο. & Κ, 
από την επιβολή σε βάρος της διοικητικών κυρώσεων, 
βεβαιώνεται σε βάρος του οργανωτή. 

Άρθρο 16 

Σε περίπτωση πρόσληψης, από τον οργανωτή, ηλε¬ 
κτρολόγου για την κατασκευή ηλεκτρικών εγκαταστά¬ 
σεων και την ηλεκτροδότηση των περιπτέρων, αυτός 
πρέπει να είναι αδειούχος εγκαταστάτης, ανάλογα με τη 
ζητούμενη, κατά περίπτωση, ισχύ, οι δε εγκαταστάσεις 
αυτές να τυγχάνουν της έγκρισης του ηλεκτρολόγου 
της υπηρεσίας της Ε.Ο.&Κ. 

Άρθρο 17 

Απαγορεύεται οποιαδήποτε μεταβολή προσθήκη ή 
διαρρύθμιση του παραχωρούμενου εντός του Μεγάρου 
χώρου με κατασκεύασμα συνενούμενο με το ακίνητο, 
καθώς και η έμπηξη στους τοίχους ή τα δάπεδα του 
Μεγάρου οποιουδήποτε αντικειμένου. Τα περίπτερα 
που κατασκευάζονται δεν πρέπει να εφάπτονται στους 
τοίχους, ούτε να θίγουν τα μαρμάρινα δάπεδα, τους 
τοίχους ή τις θύρες. 

Ειδικά για εκθέσεις-εκδηλώσεις στον εξωτερικό χώρο 
του Ζαππείου Μεγάρου ή στους χώρους Νο 24 και 25 
του εσωτερικού του Ζαππείου, εφόσον για τη στερέωση 
των μη μόνιμων κατασκευών απαιτείται ν’ ανοιχτούν 
τρύπες στο δάπεδο, αμέσως μετά το τέλος της έκθε- 
σης-εκδήλωσης και αφού απομακρυνθούν όλα τα πρό¬ 
σθετα στερεωτικά στοιχεία, οι τρύπες αυτές θα σφρα¬ 
γίζονται με τη χρήση κατάλληλων δομικών υλικών και 
θα αποκαθίσταται επιμελώς η προτέρα κατάσταση. 

Επίσης, απαγορεύεται απολύτως η έκθεση, η χρήση, 
ή η εναπόθεση εκρηκτικών ή εύφλεκτων ή ρυπαρών 
υλικών. 

Ο οργανωτής οφείλει να συμμορφώνεται στις υπο¬ 
δείξεις των αρμοδίων της Ε.Ο.&Κ σε θέματα τάξης και 
ασφάλειας και προς αποφυγή βλαβών. 

Απαγορεύεται χωρίς ειδικότερη άδεια της ΕΟΚ η 
εντός και εκτός του Ζαππείου Μεγάρου εγκατάσταση 
Μπαρ, ορχήστρας, η χρησιμοποίηση μεγαφώνων και 
η έκθεση βαρέων μηχανημάτων και μεταχειρισμένων 
ειδών. 

Άρθρο 18 

Η χρήση των παραχωρούμενων χώρων επανέρχεται 
στην Ε.Ο. & Κ αμέσως μετά τη λήξη του χρονικού δια¬ 
στήματος για το οποίο παραδόθηκαν. Ο οργανωτής της 
έκθεσης-εκδήλωσης, εκτός από την υποχρέωσή του σε 
αποζημίωση της Ε.Ο. & Κ για κάθε ζημία της από τη 
χρήση των χώρων, οφείλει και περαιτέρω αποζημίωση 
για κάθε ζημία της Επιτροπής από την καθυστέρηση 
απόδοσης των χώρων. Ανεξάρτητα δε από την ύπαρξη 
ζημίας, ο μισθωτής είναι υποχρεωμένος για κάθε ημέρα 
καθυστέρησης παράδοσης των χώρων για οποιαδήποτε 
αιτία, χωρίς να εξαιρείται και η ανωτέρα βία να κατα¬ 
βάλλει αποζημίωση λόγω ποινικής ρήτρας το διπλάσιο 
του ημερήσιου μισθώματος μη αποκλεισμένης και τυχόν 
άλλης περαιτέρω αποζημίωσης στην οποία περιλαμ¬ 
βάνεται και κάθε αποζημίωση που τυχόν οφείλεται σε 
άλλους μισθωτές της Ε.Ο.&Κ που υπέστησαν ζημία από 
τη καθυστέρηση παράδοσης των χώρων. 


Άρθρο 19 

Οι ώρες ανοίγματος και κλεισίματος των παραχω¬ 
ρούμενων χώρων καθορίζονται από την Ε.Ο. & Κ και 
καταχωρούνται στο μισθωτήριο. Μετά το κλείσιμο των 
χώρων ουδείς δικαιούται να παραμείνει μέσα στο Ζάπ- 
πειο Μέγαρο χωρίς ειδική άδεια της Ε.Ο. & Κ. 

Άρθρο 20 

Τα τέλη που βαρύνουν τις μισθωτικές συμβάσεις, χρε¬ 
ώνονται εξ’ ολοκλήρου στον οργανωτή των εκθέσεων- 
εκδηλώσεων. 

Άρθρο 21 

Οποιαδήποτε παράβαση των όρων της απόφασης αυ¬ 
τής, καθώς και του σχετικού συμφωνητικού μίσθωσης, 
συνεπάγεται αφ’ ενός την άμεση αποβολή, κατά τις 
κείμενες διατάξεις, του οργανωτή από τους χώρους 
που του παραχωρήθηκαν και αφ’ ετέρου την επιβολή, 
με απόφαση του Δ.Σ. της Ε.Ο. & Κ, προστίμου ίσου με 
το 1/10 του συνολικού μισθώματος. 

Άρθρο 22 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Παραχωρήσεις του Ζαππείου Μεγάρου και λοιπών 
χώρων, που αφορούν χρονικά διαστήματα μετά την 
έναρξη της ισχύος της απόφασης αυτής, διέπονται από 
το προηγούμενο νομικό καθεστώς, εφόσον το σχετικό 
έγγραφο μισθωτήριο έχει υπογράφει από αμφότερα τα 
μέρη πριν από την παραπάνω ημερομηνία. 

Αθήνα, 25 Απριλίου 2007 
Το Διοικητικό Συμβούλιο 
Ο Πρόεδρος Αντιπρόεδρος 

I. ΔΟΜΑΓΕΡ Ν. ΡΟΥΣΕΑΣ 

Τα Μέλη 

Μ. ΚΩΝΣΤΑΝΤΙΝΙΔΗΣ 
Δ. ΛΑΜΠΡΙΝΟΣ 
Κ. ΚΟΥΤΣΟΜΗΤΟΠΟΥΛΟΥ 
Π. ΜΑΛΟΒΙΤΣ 
Ν. ΜΑΝΟΥΣΟΓΙΑΝΝΗ 
ΟΥΡ. ΠΑΠΑΔΟΠΟΥΛΟΥ 
Φ. ΧΑΤΖΗΑΘΑΝΑΣΙΑΔΟΥ 
-♦- 

Αριθμ. 1063978/5507/994/Α0014 (2) 

Παράταση προθεσμίας υποβολής Περιοδικών Δηλώσε¬ 
ων Φ.Π.Α. που υποβάλλονται ηλεκτρονικά μέσω του 
συστήματος ΤΑΧΙδηοΙ. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις παρακάτω διατάξεις του Κώδικα Φόρου Προ¬ 
στιθέμενης Αξίας (ν.2859/2000, ΦΕΚ 248 Α'), όπως ισχύ¬ 
ουν: 

α) της περίπτωσης α' της παραγράφου 1 και των 
παραγράφων 2 και 11 του άρθρου 38, 

β) της παραγράφου 2 του άρθρου 59 και 

γ) της παραγράφου 3 του άρθρου 64. 

2. Τις διατάξεις του άρθρου 69 του π.δ. 16/1989 (ΦΕΚ 
6 Α'). 

3. Τις διατάξεις του άρθρου 12 του ν. 2362/1995 (ΦΕΚ 
247 Α'), περί αποδεικτικών εισπράξεως. 

4. Τις διατάξεις των ακόλουθων αποφάσεων του 
Υπουργού Οικονομίας και Οικονομικών: 

α) 1039231/2Θ77/60 0/0014/ΠΟΛ.106 0/18.4.2006. 

β) 10 03644/194/27/ΠΟΛ.1019/4.2.20 03. 

5. Την υπ’ αριθμ. 37930/ΔΙΟΕ 1264 (ΦΕΚ 1432 Β') κοινή 
απόφαση του Πρωθυπουργού και του Υπουργού Οικονο¬ 
μίας και Οικονομικών, περί «καθορισμού αρμοδιοτήτων 
των Υφυπουργών Οικονομίας και Οικονομικών», και ισχύ¬ 
ει με την όμοια 5733/ΔΙΟΕ 179/9.2.2006 (ΦΕΚ 204Β'). 

6. Τις δυσχέρειες που δημιουργήθηκαν στους φορο¬ 
λογούμενους λόγω των δυσμενών καιρικών συνθηκών 
και της διακοπής ηλεκτρικού ρεύματος. 

7. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Η προθεσμία υποβολής των περιοδικών δηλώσεων 
Φ.Π.Α., με ημερομηνία λήξης την 26η Ιουνίου 2007 πα- 
ρατείνεται μέχρι και την 29η Ιουνίου 2007. 

Η υποβολή των περιοδικών δηλώσεων αυτών Θα γίνει 
αποκλειστικά και μόνο στην αρμόδια Δ.Ο.Υ. με ταυτό¬ 
χρονη καταβολή του οφειλόμενου ποσού. 

Η ίδια διαδικασία ακολουθείται ακόμη και για τις περι¬ 
πτώσεις που οι υποκείμενοι μέχρι τις 26 Ιουνίου 2007: 

α)Έδωσαν εντολή πληρωμής με το ακριβές ποσό προς 
τη μεσολαβούσα Τράπεζα, αλλά δεν υπέβαλαν την πε¬ 
ριοδική δήλωση Φ.Π.Α. ηλεκτρονικά, 

β) υπέβαλαν την περιοδική δήλωση μέσω ΤΑΧΙδηοί, 
αλλά δεν δόθηκε εντολή πληρωμής με το ακριβές ποσό 
προς τη μεσολαβούσα Τ ράπεζα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. ΔΕΔΑΚ/14056 (3) 

Κλιμάκια ελέγχου διακίνησης και αποθήκευσης καυσί¬ 
μων (ΚΕΔΑΚ) - Μητρώο ελεγκτών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του ν. 3335/2005 «Ελεγχος της διακίνησης και απο¬ 
θήκευσης πετρελαιοειδών προϊόντων - Ρύθμιση Θεμάτων 
Υπουργείου Ανάπτυξης» (ΦΕΚ 95Α') και ειδικότερα τις 
διατάξεις της παραγράφου 3 του άρθρου 3 αυτού. 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98Α'). 

γ) Του π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19Α') και του 
π.δ. 122/2004 «Ανασύσταση του Υπουργείου Τουρισμού» 
(ΦΕΚ 85Α'). 

δ) Του π.δ. 381/1989 «Οργανισμός του Υπουργείου Βι¬ 
ομηχανίας, Ενέργειας και Τεχνολογίας» (ΦΕΚ 168Α'), 
του π.δ. 191/1996 (ΦΕΚ 154Α') και του π.δ. 134/2005 «Σύ¬ 
σταση Διεύθυνσης Ποιότητας και Αποδοτικότητας και 


Τμήματος Διευκόλυνσης Προσβασιμότητας Ατόμων με 
Αναπηρίες στο Υπουργείο Ανάπτυξης» (ΦΕΚ 93Α'). 

ε) Του π.δ. 54/2006 «Διάρθρωση, αρμοδιότητες και στε- 
λέχωση της Διεύθυνσης Ελέγχου Διακίνησης και Αποθή¬ 
κευσης Καυσίμων (Δ.Ε.Δ.ΑΚ) του ΥΠ.ΑΝ (ΦΕΚ 58Α'). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Μητρώο Ελεγκτών ΚΕΔΑΚ 

1. Τα «Κλιμάκια Ελέγχου Διακίνησης και Αποθήκευσης 
Καυσίμων» (ΚΕΔΑΚ), υπηρεσία συσταθείσα με το άρθρο 
3 του ν. 3335/2005 (ΦΕΚ 95Α'), αποτελούνται από τρία 
(3) μέλη και συγκροτούνται από ελεγκτές που είναι 
εγγεγραμμένοι στο Μητρώο Ελεγκτών της Διεύθυνσης 
Ελέγχου Διακίνησης και Αποθήκευσης Καυσίμων (ΔΕ- 
ΔΑΚ) της Κεντρικής Υπηρεσίας του Υπουργείου Ανά¬ 
πτυξης (εφεξής: Διεύθυνση). 

2. Στο Μητρώο Ελεγκτών (εφεξής: Μητρώο), το οποίο 
τηρείται από το Τμήμα Προγραμματισμού και Διαχείρι¬ 
σης Ελέγχων της Διεύθυνσης, εγγράφονται, με απόφα¬ 
ση του Υπουργού Ανάπτυξης, υπάλληλοι που ορίζονται 
στην παράγραφο 2 του άρθρου 3 του ν. 3335/2005. 

3. Για την εγγραφή των ανωτέρω υπαλλήλων στο 
Μητρώο, η Διεύθυνση αποστέλλει σχετική πρόσκληση 
στις οικείες υπηρεσίες τους, για υποβολή αιτήσεων. 

Οι αιτήσεις των ενδιαφερομένων υπαλλήλων υποβάλ¬ 
λονται στη Διεύθυνση, και ελέγχονται και αξιολογούνται 
από Επιτροπή που συγκροτείται, για το σκοπό αυτόν, 
από τον Υπουργό Ανάπτυξης. 

4. Στο Μητρώο καταχωρίζονται τα στοιχεία κάθε εγ- 
γραφόμενου υπαλλήλου όπως το όνομα, η υπηρεσία 
που υπηρετεί, η υπηρεσιακή κατάσταση, η ειδικότητα, 
τα στοιχεία ταυτότητας, ο αριθμός τηλεφώνου καθώς 
και η ημερομηνία εγγραφής του. 

Οι υπάλληλοι που εγγράφονται στο Μητρώο, οφείλουν 
να δηλώνουν εγγράφως στην Διεύθυνση κάθε αλλαγή 
των στοιχείων τους. 

5. Η θητεία των ελεγκτών είναι τριετής, και μπορεί να 
ανανεώνεται με απόφαση του Υπουργού Ανάπτυξης. 

6. Οι ελεγκτές διαγράφονται από το Μητρώο με από¬ 
φαση του Υπουργού Ανάπτυξης, μετά από εισήγηση του 
προϊσταμένου της Διεύθυνσης, στις εξής περιπτώσεις: 

α) αν ζητηθεί εγγράφως από τον ίδιο τον ελεγκτή η 
διαγραφή του από το Μητρώο, 
β) αν προκύψει αλλαγή της υπηρεσιακής του κατά¬ 
στασης, που αναιρεί τις προϋποθέσεις εγγραφής του 
στο Μητρώο σύμφωνα με τις διατάξεις του άρθρου 3 
του ν. 3335/2005 και της παρούσας απόφασης, 
γ) αν διαπιστωθεί καθ’ υποτροπήν πλημμελής εκτέλε¬ 
ση των καθηκόντων του, 
δ) αν λήξει η θητεία τους. 

Άρθρο 2 

Εκπαίδευση των Ελεγκτών 

1. Οι ελεγκτές, μετά την εγγραφή τους στο Μητρώο 
και πριν ορισθούν μέλη των Κλιμακίων Ελέγχου, εκ¬ 
παιδεύονται σε θέματα που αφορούν στη διαδικασία 
διεξαγωγής των επιτόπιων ελέγχων και της δειγματο¬ 
ληψίας καυσίμων, στις προδιαγραφές των προϊόντων, 
στον εξοπλισμό υποδομής και υλικών των κινητών ερ¬ 
γαστηριακών μονάδων (\/ΑΝ), στη χρήση και λειτουργία 

αυτών και σε άλλα θέματα συναφή με την άσκηση των 
ελέγχων. 

Επίσης, εκπαιδεύονται στη χρήση των συσκευών ανά¬ 
λυσης που είναι εγκατεστημένες μέσα στις κινητές ερ¬ 
γαστηριακές μονάδες (Ν/ΑΝ) και χρησιμοποιούνται από 
τα ΚΕΔΑΚ για τον έλεγχο των δειγμάτων, καθώς και 
σε θέματα επικοινωνίας και μετάδοσης δεδομένων και 
κανόνων ασφαλείας, που πρέπει να εφαρμόζονται κατά 
τη διεξαγωγή των ελέγχων. 

Στους ελεγκτές παρέχονται από το Τμήμα Τεχνικής 
Υποστήριξης Ηλεκτρονικών Συστημάτων και Τεκμηρί¬ 
ωσης της Διεύθυνσης τεχνικές οδηγίες, σχετικές με τη 
διεξαγωγή των ελέγχων. 

2. Η εκπαίδευση των ελεγκτών των ΚΕΔΑΚ, η οποία 
αποτελεί αναγκαία προϋπόθεση για τον ορισμό τους ως 
μελών αυτών, γίνεται με μέριμνα και ευθύνη του Τμήμα¬ 
τος Τεχνικής Υποστήριξης Ηλεκτρονικών Συστημάτων 
και Τεκμηρίωσης της Διεύθυνσης. 

Έκτακτες εκπαιδεύσεις των ελεγκτών μπορούν να 
λαμβάνουν χώρα, οποτεδήποτε κρίνεται σκόπιμο από 
τη Διεύθυνση, για λόγους πρόσθετης ενημέρωσης. 

Άρθρο 3 

Συγκρότηση Κλιμακίων ΚΕΔΑΚ 

1. Οι ελεγκτές που θα στελεχώνουν κάθε Κλιμάκιο 
ΚΕΔΑΚ καθώς και οι εγκαταστάσεις και λοιπά μέσα 
διακίνησης και αποθήκευσης πετρελαιοειδών προϊόντων 
που θα ελέγχονται από αυτό, επιλέγονται με κλήρωση, 
με την εφαρμογή κατάλληλου προγράμματος Η/Υ για 
τυχαία επιλογή από τη βάση δεδομένων του συστή¬ 
ματος. 

2. Το Τμήμα Προγραμματισμού και Διαχείρισης Ελέγ¬ 
χων της Διεύθυνσης συντάσσει την απόφαση συγκρό¬ 
τησης Κλιμακίου ΚΕΔΑΚ, στην οποία ορίζεται ο Επι¬ 
κεφαλής και τα μέλη του Κλιμακίου, που επελέγησαν 
σύμφωνα με την προαναφερόμενη διαδικασία, οι προς 
έλεγχο εγκαταστάσεις και λοιπά μέσα διακίνησης και 
αποθήκευσης πετρελαιοειδών προϊόντων, ο αριθμός 
κυκλοφορίας του οχήματος με το οποίο θα κινηθεί το 
Κλιμάκιο και το μέλος το οποίο θα εκτελεί χρέη οδη¬ 
γού. 

Επικεφαλής του Κλιμακίου ΚΕΔΑΚ τίθεται πάντοτε 
υπάλληλος του Υπουργείου Ανάπτυξης των κατηγοριών 
ΠΕ και ΤΕ. 

Ο Υπουργός Ανάπτυξης ή σε περίπτωση έκτακτης και 
κατεπείγουσας ανάγκης, ο προϊστάμενος της Διεύθυν¬ 
σης, υπογράφει την ανωτέρω απόφαση, η οποία απο¬ 
τελεί αποδεικτικό έγγραφο που μπορεί να προσκομίσει 
το Κλιμάκιο Ελέγχου στους ελεγχόμενους ή άλλους εν¬ 
διαφερομένους, όπου απαιτείται, και νομιμοποιεί, έναντι 
πάντων, τη διενέργεια των ελέγχων. 

Αρθρο 4 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2007 

Ο ΥΠΟΥΡΓΟΣ 

Δ. ΣΙΟΥΦΑΣ 


Αριθμ. 46845 (4) 

Αύξηση του ποσού της πάγιας προκαταβολής που έχει 
συσταθεί στα Πρωτοδικεία της χώρας για την πλη¬ 
ρωμή των αποζημιώσεων και εξόδων των μαρτύρων 
και ερμηνέων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

• του άρθρου 581 παρ. 2 και 3 του Κώδικα Ποινικής 
Δικονομίας, 

• των άρθρων 46 έως 51 του ν. 2362/95 «περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 215/77 Α'), 

• του π.δ/τος 1114/1977 «περί συστάσεως παγίας προ¬ 
καταβολής εις τα Πρωτοδικεία του Κράτους» (ΦΕΚ 
247/96 Α'), 

• του π.δ/τος 36/2000 (ΦΕΚ 29α') Οργανισμός του 
Υπουργείου Δικαιοσύνης. 

2. Την υπ’ αριθμ. 3793Θ/ΔΙΟΕ 1264/14.10.2005 (ΦΕΚ 
1432 Β') κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων Υπουργού Οικονομίας και Οικονομικών 
στους Υφυπουργούς Οικονομικών» όπως τροποποιήθη¬ 
κε με την υπ’ αριθμ. 5733ΔΙΟΕ 179/6.2.2006 όμοια (ΦΕΚ 
204/2006). 

3. Τ ις σχετικές αναφορές των Προϊσταμένων των Πρω¬ 
τοδικείων της χώρας για αύξηση του ποσού της παγίας 
προκαταβολής λόγω του ότι από τότε που εκδόθηκε 
η προηγούμενη απόφαση περί αυξήσεως της πάγιας 
προκαταβολής, έχει αυξηθεί σημαντικά το κατώτατο 
ημερομίσθιο του ανειδίκευτου εργάτη, στο ύψος του 
οποίου καταβάλλεται η ημερήσια αποζημίωση στους 
κλητευομένους μάρτυρες και έχει αυξηθεί σημαντικά 
ο αριθμός των κλητευομένων μαρτύρων από το εξω¬ 
τερικό. 

4. Το γεγονός ότι το ύψος της πάγιας προκαταβολής 
το οποίο ανέρχεται στο ποσό των 305.291,68 ευρώ και 
βαρύνει τις πιστώσεις του Κ.Α.Ε. 0871 του φορέα 17-210 
δεν είναι ανώτερο των δύο και ημίσεως δωδεκατημο¬ 
ρίων των πιστώσεων που χορηγούνται από τον κρατικό 
προϋπολογισμό στον ανωτέρω κωδικό, αποφασίζουμε: 

Άρθρο 1 

Την αύξηση του ποσού της πάγιας προκαταβολής που 
έχει συσταθεί στα Πρωτοδικεία της χώρας για την πλη¬ 
ρωμή των αποζημιώσεων και εξόδων των μαρτύρων και 
ερμηνέων ως εξής: 


Από 

Σε 


1. Πρωτοδικείο Αγρίνιου 

1.173,88 

4.000,00 

2. Πρωτοδικείο Αθηνών 

29347,02 

60.000,00 

3. Πρωτοδικείο Αίγιου 

733,67 

1.500,00 

4. Πρωτοδικείο Αμαλιάδας 

1.173,88 

2.000,00 

5. Πρωτοδικείο Βέροιας 

1.173,88 

2.000,00 

6. Πρωτοδικείο Βόλου 

1.173,88 

2.000,00 

7. Πρωτοδικείο Γιαννιτσών 

2.201,02 

2.500,00 

8. Πρωτοδικείο Γυθείου 

880,41 

3.000,00 

9. Πρωτοδικείο Δράμας 

586,94 

1.000,00 

10. Πρωτοδικείο Αλεξανδρούπολης 

173,88 

2.000,00 

11. Πρωτοδικείο Ευρυτανίας 

733,67 

2.000,00 

12. Πρωτοδικείο Έδεσσας 

1.000,00 

2.000,00 

13. Πρωτοδικείο Ηλείας 

1.760,82 

3.000,00 

14. Πρωτοδικείο Ηρακλείου 

880,41 

5.000,00 

15. Πρωτοδικείο Θεσπρωτίας 

880,41 

2.000,00 

16. Πρωτοδικείο Θεσσαλονίκης 

23.447,62 

35.000,00 

17. Πρωτοδικείο Ιωαννίνων 

4.402,05 

10.000,00 

18. Πρωτοδικείο Καβάλας 

733,67 

1.500,00 

19. Πρωτοδικείο Καλαβρύτων 

880,41 

2.000,00 

20. Πρωτοδικείο Καλαμάτας 

2.641,23 

5.000,00 

21. Πρωτοδικείο Καρδίτσας 

880,41 

2.000,00 

22. Πρωτοδικείο Καστοριάς 

1.467,35 

3.000,00 

23. Πρωτοδικείο Κατερίνης 

880,41 

2.500,00 

24. Πρωτοδικείο Κέρκυρας 

5.869,40 

8.000,00 

25. Πρωτοδικείο Κιλκίς 

1.173,69 

2.000,00 

26. Πρωτοδικείο Κοζάνης 

1.467,35 

2.000,00 

27. Πρωτοδικείο Κυπαρισσίας 

1.467,35 

3.000,00 

28. Πρωτοδικείο Κώ 

2.934,70 

3.000,00 

29. Πρωτοδικείο Κεφαλληνίας 

1027,00 

2.000,00 

30. Πρωτοδικείο Λαμίας 

3.521,64 

5.000,00 

31. Πρωτοδικείο Λιβαδειάς 

733,67 

1.500,00 

32. Πρωτοδικείο Λευκάδας 

1.173,88 

2.000,00 

33. Πρωτοδικείο Μεσολογγίου 

1.467,35 

4.000,00 

34. Πρωτοδικείο Μυτιλήνης 

1.467,35 

4.000,00 

35. Πρωτοδικείο Νάξου 

880,41 

2.000,00 

36. Πρωτοδικείο Ναυπλίου 

2.201,02 

3.000,00 

37. Πρωτοδικείο Πάτρας 

5.869,40 

25.000,00 

38. Πρωτοδικείο Πειραιά 

5.869,40 

15.000,00 

39. Πρωτοδικείο Ορεστιάδας 

880,41 

2.500,00 

40. Πρωτοδικείο Ρεθύμνου 

880,41 

1.200,00 

41. Πρωτοδικείο Ροδόπης 

2.347,76 

4.000,00 

42. Πρωτοδικείο Ρόδου 

2.347,76 

4.500,00 

43. Πρωτοδικείο Ξάνθης 

1.000,00 

4.000,00 

44. Πρωτοδικείο Σερρών 

1.467,35 

2.500,00 

45. Πρωτοδικείο Σπάρτης 

1.467,35 

5.000,00 

46. Πρωτοδικείο Σύρου 

2.934,70 

7.000,00 

47. Πρωτοδικείο Σάμου 

1.173,88 

2.000,00 

48. Πρωτοδικείο Τρίπολης 

2.347,76 

6.000,00 

49. Πρωτοδικείο Χαλκίδας 

2.641,23 

4.000,00 

50. Πρωτοδικείο Χαλκιδικής 

1.467,35 

3.000,00 


Για τα Πρωτοδικεία: 

Άρτας, Γρεβενών, Ζακύνθου, Θήβας, Κορίνθου, Λασι- 
θίου, Λάρισας, Παρνασσίδας, Πρέβεζας, Τρικάλων, Φλώ¬ 
ρινας, Χανίων και Χίου ισχύει η αριθμ. 2/16161/11-4-2001 
(ΦΕΚ 594Β') προηγούμενη απόφασή μας. 

Άρθρο2 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 25 Ιουνίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 


Αριθμ. Κ/2099/147 (5) 

Κόμιστρα Φ.Δ.Χ. αυτοκινήτων βυτιοφόρων μεταφοράς 
υγρών καυσίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 6 του ν. 383/1976 «περί 
διενέργειας εμπορευματικών μεταφορών δια φορτηγών 
αυτοκινήτων δημόσιας χρήσης και άλλων τινών διατά¬ 
ξεων» (Α' 182). 

2. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98 Α'). 

3. Την υπ’ αριθμ. 485/31.10.2001 (ΦΕΚ 1484/Β/31.10.2001) 
κοινή απόφαση του Πρωθυπουργού και του Υπουργού 
Ανάπτυξης «περί ανάθεσης αρμοδιοτήτων στους Υφυ¬ 
πουργούς του Υπουργείου Ανάπτυξης». 

4. Το γεγονός ότι από τις διατάξεις της απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του π.δ/τος 81/2002 (ΦΕΚ 57/Α) «Συγ¬ 
χώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών», 
αποφασίζουμε: 

Τον καθορισμό ελάχιστου κομίστρου για μεταφορά 
υγρών καυσίμων με Φ.Δ.Χ. αυτοκίνητα βυτιοφόρα με¬ 
ταφοράς υγρών καυσίμων ως εξής: 

Α. Γ ια μεταφορές στις πόλεις Αθηνών, Πειραιώς, Οεσ/ 
νίκης, Βόλου, Πατρών (μόνο από το Ρίο), καθώς και σε 
άλλη πόλη που υπάρχουν μόνιμες δεξαμενές των εται¬ 
ρειών πετρελαιοειδών, ως και τις γύρω από τις πόλεις 
αυτές περιοχές, που εξυπηρετούνται με αστικά λεω¬ 
φορεία. 

1. Βενζίνη αυτοκινήτων και πετρελαίου εσωτ. καύσης 
(ϋΙΕδΕΕ) ανά χιλιόλιτρο: 

1.1. Γ ια φορτίο που παραδίδεται σε ένα πελάτη 3,40€ 
από 1.3.2007. 

1.2. Για φορτίο που παραδίδεται σε περισσότερους 
του ενός πελάτες 4,32 € από 1.3.2007. 

1.3. Για φορτίο που παραδίδεται ειδικά για θέρμανση 
οικιών, ιδρυμάτων και λοιπών καταστημάτων ανεξάρτη¬ 
τα από τον αριθμό παραδόσεων 5,85€ από 1.3.2007. 

2. Μαζούτ Νο2, Μαζούτ Νο3, ανά Μ.Τ. 

2.1. Γ ια φορτίο που παραδίδεται σε έναν πελάτη: 3,74€ 
από 1.3.2007. 

2.2 Γ ια φορτίο που παραδίδεται σε περισσότερους 
του ενός πελάτες: 4,32€ από 1.3.2007. 

2.3. Γ ια φορτίο που παραδίδεται σε αρτοποιεία, καθα¬ 
ριστήρια και εστιατόρια: 4,87€ από 1.3.2007. 

Β. Γ ια μεταφορές πέρα από τις περιοχές που εξυπηρε¬ 
τούνται με τις πόλεις Αθηνών, Πειραιώς και ©εσ/νίκης με 
αστικά λεωφορεία και ανήκουν στους Νομούς Αττικής 
και Θεσσαλονίκης. 

1. Βενζίνη οχημάτων και πετρελαίου εσωτ. καύσης 
(ϋΙΕδΕΕ) ανά χιλιόμετρο και χιλιόλιτρο έμφορτης δια¬ 
δρομής: 0,084 € από 1.3.2007. 

2. Μαζούτ Νοί, Μαζούτ Νο2, Μαζούτ Νο3, ανά Μ.Τ. και 
χιλιόμετρο έμφορτης διαδρομής: 0,086 € από 1.3.2007. 

Γ. Για μεταφορές εκτός των Νομών Αττικής, ©εσ/νίκης 
και πόλεων Βόλου και Πατρών, καθώς και άλλων πό- 

λέων που υπάρχουν μόνιμες δεξαμενές των εταιρειών 
πετρελαιοειδών. 

1. Βενζίνη οχημάτων και πετρελαίου εσωτ. καύσης 
(ϋΙΕδΕΙ) ανά χιλιόλιτρο και χιλιόμετρο έμφορτης δια¬ 
δρομής: 0,068 € από 1.3.2007. 

2. Μαζούτ Νοί, Μαζούτ Νο2, Μαζούτ Νο3, ανά Μ.Τ. και 
χιλιόμετρο έμφορτης διαδρομής: 0,078 € από 1.3.2007. 

Τα για την παρούσα περίπτωση καθοριζόμενα κόμιστρα, 
στα οποία δεν περιλαμβάνονται τέλη διοδίων και δαπά¬ 
νες πορθμείων, θα καταβάλλονται κάθε φορά με βάση 
το μεταφερόμενο φορτίο έμφορτης διαδρομής και της 
χιλιομετρικής απόστασης του τελευταίου προορισμού. 

Ειδικότερα, για τις μεταφορές φορτίων άνω των 15 
Μ.Τ. ή των 18 χιλιόλιτρων, που προορίζονται για περισ¬ 
σότερα του ενός σημεία, η έμφορτη διαδρομή για το 
τελευταίο σημείο προορισμού θα υπολογίζεται με βάση 
τη χιλιομετρική απόσταση του σημείου αυτού από τον 
τόπο φόρτωσης και ποσότητα όχι μικρότερη των 15 
Μ.Τ. ή 18 χιλιόλιτρων. 

Η ποσότητα αυτή των 15 Μ.Τ. ή των 18 χιλιόλιτρων 
ευρίσκεται με την πρόσθεση στην ποσότητα που ήδη 
παραδόθηκε στο τελευταίο σημείο ποσοτήτων από τις 
αμέσως προηγούμενες παραδόσεις. 

Δ. Στα καθοριζόμενα ως ανωτέρω κόμιστρα εκτός των 
αναφερομένων στην περίπτωση Α.1.3, δεν περιλαμβάνε¬ 
ται η δαπάνη λειτουργίας της κεντρόφυγγας, η οποία 
καθορίζεται σε: 

0,33 € ανά χιλιόλιτρο ή Μ.Τ. από 1.3.2007. 

ανάλογα με το προϊόν που παραδίδεται και θα κα¬ 
ταβάλλεται από τις εταιρείες πετρελαίου κάθε φορά 
που η χρησιμοποίησή της είναι απαραίτητη για την 
παράδοση. 

Ε. Οι ίδιες τιμές ισχύουν κατά περίπτωση και για με¬ 
ταφορές καυσίμων αεροσκαφών σε αεροδρόμια και 
καυσίμων πλοίων σε λιμάνια. 

Ειδικά για τις μεταφορές καυσίμων αεροσκαφών στο 
νέο αεροδρόμιο των Σπάτων «Ελευθέριος Βενιζέλος», 
το κόμιστρο καθορίζεται σε 5,67€ ανά χιλιόλιτρο από 
1.3.2007. 

ΣΤ. Η καταβολή των κομίστρων, με βάση τους συ¬ 
ντελεστές που καθορίζονται με την παρούσα, είναι 
υποχρεωτική για τους ενεργούντες τη φόρτωση, η δε 
συνομολόγηση αυτών σε ποσά μικρότερα απαγορεύεται 
και είναι ανίσχυρη. 

Ζ. Αν τα προσδιοριζόμενα στις παραγράφους Β και 
Γ κόμιστρα είναι μικρότερα των καθοριζομένων για τις 
εντός των πόλεων (περίπτωση Α) μεταφορές, τότε θα 
καταβάλλονται τα καθοριζόμενα κόμιστρα για μεταφο¬ 
ρές εντός των πόλεων (περίπτωση Α.1.2). 

Η. Στα καθοριζόμενα ως άνω κόμιστρα καταβάλλονται 
πρόσθετα ανά δρομολόγιο, και μόνο για τα τρία πρώτα 
δρομολόγια ανά ημέρα, για κάθε βυτιοφόρο: 

α. Από 1.3.2007 91,00 € όταν προορισμός είναι η πόλη 
της Αθήνας ή η πόλη της Θεσσαλονίκης, 

β. Από 1.3.2007 73,03 € όταν προορισμός είναι περιοχή 
της υπόλοιπης Ελλάδας. 


Θ. Τα κατά τα ανωτέρω καθοριζόμενα κόμιστρα θα 
υπολογίζονται σε λίτρα φυσικής θερμοκρασίας κατά 
την ώρα φόρτωσης. 

I. Καταργούμε την υπ’ αριθμ. Κ/63643/5026 κοινή 
υπουργική απόφαση (ΦΕΚ Β' 329, 20.3.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 28 Ιουνίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ I. ΠΑΠΑΘΑΝΑΣΙΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΛΙΑΠΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ (6) 

Στην υπ’ αριθμ. 5916/ΠΟ4/4/00013/Ε/ν.3299/04/2.12.20 05 
απόφαση του Γενικού Γραμματέα Περιφέρειας Δυτι¬ 
κής Μακεδονίας η οποία δημοσιεύθηκε στο ΦΕΚ 225/ 
τ. ΤΑΠΣ/21.12.2005 διορθώνεται από το εσφαλμένο: 

ΘΕΜΑ: Υπαγωγή της υφιστάμενης επιχείρησης 
«Κ. ΤΣΑΒΔΑΡΙΔΗΣ ΚΑΙ ΣΙΑ Ο.Ε.» στις διατάξεις του 
ν. 3299/2004 για την ενίσχυση επενδυτικού σχεδίου της 
με το κίνητρο της επιχορήγησης. 

Με την απόφαση 5916/Π04/4/00013/Ε/ν.3299/04/2.12.2005 
του Γ ενικού Γ ραμματέα Περιφέρειας Δυτικής Μακεδονίας 
εγκρίθηκε η υπαγωγή στις διατάξεις του ν. 3299/2004 
επενδυτικού σχεδίου της επιχείρησης «Κ. ΤΣΑΒΔΑΡΙΔΗΣ 
ΚΑΙ ΣΙΑ Ο.Ε.», 

στο ορθό: 

ΘΕΜΑ: Υπαγωγή της υφιστάμενης επιχείρησης 
«ΤΣΑΒΔΑΡΙΔΗΣ Κ. ΚΑΙ ΣΙΑ Ο.Ε.» στις διατάξεις του 
ν. 3299/2004 για την ενίσχυση επενδυτικού σχεδίου της 
με το κίνητρο της επιχορήγησης. 

Με την απόφαση 5916/Π04/4/00013/Ε/ν.3299/04/2.12.2005 
του Γ ενικού Γ ραμματέα Περιφέρειας Δυτικής Μακεδονίας 
εγκρίθηκε η υπαγωγή στις διατάξεις του ν. 3299/2004 
επενδυτικού σχεδίου της υφιστάμενης επιχείρησης «ΤΣΑ- 
ΒΔΑΡΙΔΗΣ Κ. ΚΑΙ ΣΙΑ Ο.Ε.». 

(Από την Περιφέρεια Δυτικής Μακεδονίας) 

-♦- 

Στην υπ’ αριθμ. 40809 ΥΠΕ/4/00404/Ε/ν.3299/04/ 30.12.2006 
απόφαση του Υπουργού και του Υφυπουργού Οικονομίας 
και Οικονομικών που δημοσιεύθηκε στο ΦΕΚ 529/13.4.2007 
(τ.Β') επιφέρεται η πιο κάτω διόρθωση: Στη σελ. 10241, 
α'στήλη, 8ο στίχο εκ των κάτω, 

από το λανθασμένο «Με την υπ’ αριθμ. 40800/ΥΠΕ/4/00404/ 
Ε/Ν.3299/2004» 

διορθώνεται στο σωστό «Με την υπ’ αριθμ. 40809/ 
ΥΠΕ/4/00404/Ε/ν.3299/2004». 

(Από το Εθνικό Τυπογραφείο) 

